6. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 213 της 8-25 Αυγ. 1997 (ΦΕΚ Α΄ 166) Για τη διαφάνεια ως προς τις υποχρεωτικές από το νόμο δημοσιεύσεις του Δημοσίου και δημοσίων νομικών προσώπων, που γίνονται σε ημερήσιες και μη ημερήσιες επαρχιακές εφημερίδες και τη σύσταση κοινών λογαριασμών. ΄Εχοντας υπόψη: 1.Τις διατάξεις του άρθρ. 106 παρ. 1 του Συντάγματος. 2.Τις διατάξεις του άρθρ. 29Α του Νόμ. 1558/1985 (ΦΕΚ Α΄ 137), που προσετέθη με το άρθρ. 27 του Νόμ. 2081/1992 (ΦΕΚ Α΄ 154), όπως τροποποιήθηκε με το άρθρ. 1 παρ. 2, εδ. α΄ του Νόμ. 2469/1997 (ΦΕΚ Α΄ 38). 3.Τις διατάξεις των άρθρ. 1 και 2 του Π.Δ. 181/1994 «Συγκρότηση της Γενικής Γραμματείας Τύπου και Πληροφοριών σε Υπουργείο Τύπου και Μέσων Μαζικής Ενημερώσεως» (ΦΕΚ Α΄ 116). 4.Τις διατάξεις του Ν.Δ. 1263/1972 «περί ημερησίου επαρχιακού τύπου» (ΦΕΚ Α΄ 197). 5.Τις διατάξεις του άρθρ. 13 παρ. 4, 5 και 8 του Νόμ. 2328/1995 «περί νομικού καθεστώτος της ιδιωτικής τηλεόρασης και της τοπικής ραδιοφωνίας, ρύθμιση θεμάτων της ραδιοτηλεοπτικής αγοράς και άλλες διατάξεις» (ΦΕΚ Α΄ 159). 6.Τη διάταξη του άρθρ. 6 παρ. 1 του Νόμ. 1446/1984 «τροποποίηση, συμπλήρωση, κατάργηση διατάξεων σχετικών με τον ημερήσιο επαρχιακό τύπο και άλλες διατάξεις» (ΦΕΚ Α΄ 80), όπως τροποποιήθηκε από το άρθρ. 13 παρ. 6 του Νόμ. 2328/1995. 7.Ότι με το παρόν διάταγμα δεν προκαλείται δαπάνη σε βάρος του Κρατικού Προϋπολογισμού. 8.Την υπ’ αριθ. 322/1997 γνωμοδότηση του Συμβουλίου Επικρατείας. Με πρόταση του Υπουργού Τύπου και Μέσων Μαζικής Ενημέρωσης, αποφασίζουμε: Σύσταση κοινών λογαριασμών για τις υποχρεωτικές δημοσιεύσεις του Δημοσίου και των δημοσίων νομικών προσώπων στις  ημερήσιες και μη ημερήσιες επαρχιακές εφημερίδες Άρθρ.1.-Συνιστώνται δύο κοινοί τραπεζικοί λογαριασμοί τους οποίους το Δημόσιο και τα δημόσια νομικά πρόσωπα θα καταθέτουν το μισό του αντιτίμου για τις υποχρεωτικές δημοσιεύσεις, σύμφωνα με τις διατάξεις του άρθρ. 3 του Νόμ. 1263/1972 όπως τροποποιήθηκε με το άρθρ. 4 του Νόμ. 1446/1984, και το άρθρ. 13 παρ. 4 του Νόμ. 2328/1995, σε ημερήσιες και μη ημερήσιες επαρχιακές εφημερίδες, που πληρούν τις προϋποθέσεις του νόμου. Οι κοινοί τραπεζικοί λογαριασμοί φέρουν αντίστοιχα τους εξής τίτλους: α)«Ειδικός λογαριασμός υποχρεωτικών δημοσιεύσεων του Δημοσίου και δημοσίων νομικών προσώπων σε ημερήσιες επαρχιακές εφημερίδες». β)«Ειδικός λογαριασμός υποχρεωτικών δημοσιεύσεων δημοσίων νομικών προσώπων που δημοσιεύονται σε μη ημερήσιες επαρχιακές εφημερίδες». Διαχείριση-Δικαιούχοι Άρθρ.2.-1.Διαχειριστής ορίζεται η Τράπεζα ή οι Τράπεζες στις οποίες θα ανοιχτούν οι κοινοί λογαριασμοί σύμφωνα με κοινή απόφαση των Υπουργών Οικονομικών και Τύπου & Μέσων Μαζικής Ενημέρωσης (ΜΜΕ). 2.Η αρμόδια υπηρεσία του Υπουργείου τύπου & ΜΜΕ γνωστοποιεί κάθε έτος στους διαχειριστές των κοινών λογαριασμών τους καταλόγους των εφημερίδων οι οποίες πληρούν τις προϋποθέσεις που προβλέπονται από την κείμενη νομοθεσία για το χαρακτηρισμό τους ως ημερησίων ή μη ημερησίων επαρχιακών εφημερίδων. 3.Τα φυσικά ή νομικά πρόσωπα που εκδίδουν τις εφημερίδες που περιλαμβάνονται στους καταλόγους του Υπουργείου Τύπου & ΜΜΕ αποτελούν τους δικαιούχους των ποσών που κατατίθενται στους κοινούς λογαριασμούς. 4.Οι καταβολές προς τους δικαιούχους από τις διαχειρίστριες Τράπεζες γίνονται μετά τις 5 των μηνών Ιουλίου και Δεκεμβρίου, αντίστοιχα. Το ύψος κάθε καταβολής ισούται με το πηλίκο που προκύπτει από τη διαίρεση του συνολικού ποσού που κατατέθηκε στον κοινό λογαριασμό από το Δημόσιο και τα δημόσια νομικά πρόσωπα, μετά την αφαίρεση του κόστους των σχετικών τραπεζικών εργασιών δια του αριθμού των εφημερίδων που αναφέρονται στον αντίστοιχο κατάλογο του Υπουργείου Τύπου & ΜΜΕ. 5.Σε περίπτωση που οι αρμόδιες υπηρεσίες του Υπουργείου Τύπου και ΜΜΕ διαπιστώσουν ότι μια από τις αναφερόμενες στους ανωτέρω καταλόγους εφημερίδες έχει παύσει να πληροί τις απαιτούμενες προϋποθέσεις ειδοποιούν αμελλητί τις διαχειρίστριες Τράπεζες οι οποίες υποχρεούνται να διακόψουν άμεσα την καταβολή των οφειλόμενων ποσών. 6.Η κατάθεση από το Δημόσιο και τα δημόσια νομικά πρόσωπα του οφειλόμενου ποσού στους κοινούς λογαριασμούς γίνεται με την εξόφληση του σχετικού τιμολογίου, η αναγραφόμενη αξία του οποίου θα αντιστοιχεί στο υπόλοιπο μισό του συνολικού τιμήματος. (Μετά τη σελ. 330,24(δ) Σελ. 330,25 Τεύχος 1286-Σελ. 101 Επαρχιακός Τύπος 18.Τ.δ.5-6 Τήρηση Βιβλίου Καταχωρήσεων Άρθρ.3.-Οι δικαιούχοι των κοινών λογαριασμών ή οι αντίστοιχες Ενώσεις των Ημερησίων και μη Ημερησίων Επαρχιακών Εφημερίδων υποχρεούνται να τηρούν ειδικά βιβλία όπου θα αναγράφονται αναλυτικώς οι υποχρωτικές από το νόμο δημοσιεύσεις του Δημοσίου και των δημοσίων νομικών προσώπων που δημοσιεύονται στις εφημερίδες τους. Για την τήρηση των ειδικών βιβλίων απο τις Ενώσεις απαιτείται σχετική προηγούμενη έγγραφη δήλωση του κάθε δικαιούχου προς την οικεία ΄Ενωση. Αντίγραφο της δήλωσης αυτής κοινοποιείται στην αρμόδια υπηρεσία του Υπουργείου Τύπου & ΜΜΕ. Στα βιβλία αυτά αναγράφονται υποχρεωτικά το είδος και η συνολική αξία της υποχρεωτικής δημοσίευσης. Υποβολή αντιγράφου Βιβλίου Καταχωρήσεων στο Υπουργείο Τύπου & ΜΜΕ Άρθρ.4.-Το Βιβλίο Καταχωρήσεων υποχρεωτικών δημοσιεύσεων του Δημοσίου και των δημοσίων νομικών προσώπων που υποχρεούνται να τηρούν οι δικαιούχοι των κοινών λογαριασμών που συνιστώνται με το παρόν διάταγμα ή οι αντίστοιχες Ενώσεις των Ημερησίων και μη Ημερησίων Επαρχιακών Εφημερίδων, υποβάλλεται κάθε έτος για θεώρηση στην αρμόδια υπηρεσία του Υπουργείου Τύπου & ΜΜΕ. Οι δικαιούχοι των κοινών λογαριασμών ή οι αντίστοιχες Ενώσεις υποχρεούνται να υποβάλλουν κάθε έξι μήνες στο Υπουργείο Τύπου & ΜΜΕ αντίγραφο του Βιβλίου Καταχωρήσεων για το αντίστοιχο χρονικό διάστημα. Η αρμόδια Υπηρεσία του Υπουργείου Τύπου και ΜΜΕ μπορεί οποτεδήποτε να διενεργεί ελέγχους στα βιβλία καταχωρήσεων. ΄Οποιος έχει έννομο συμφέρον μπορεί να ζητήσει να του χορηγηθούν με δική του δαπάνη αντίγραφα των ανωτέρω βιβλίων από τις αρμόδιες υπηρεσίες του Υπουργείου Τύπου & ΜΜΕ σύμφωνα με τις διατάξεις του άρθρ. 16 του Νόμ. 1599/1986. ΄Εναρξη ισχύος Άρθρ.5.-Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως. Σελ. 330,26 Τεύχος 1286-Σελ. 102 18.Τ.δ.6 Επαρχιακός Τύπος 